CELEX: 62019CN0154
Language: hu
Date: 2019-02-22 00:00:00
Title: C-154/19. sz. ügy: Az Eparchiako Dikastirio Larnakas (Ciprus) által 2019. február 22-én benyújtott előzetes döntéshozatal iránti kérelem — Kypriaki Kentriki Archi kontra GA

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/24
            
         
      Az Eparchiako Dikastirio Larnakas (Ciprus) által 2019. február 22-én benyújtott előzetes döntéshozatal iránti kérelem — Kypriaki Kentriki Archi kontra GA
      (C-154/19. sz. ügy)
      (2019/C 164/27)
      Az eljárás nyelve: görög
      
         A kérdést előterjesztő bíróság
      
      Eparchiako Dikastirio Larnakas
      
         Az alapeljárás felei
      
      
         Felperes: Kypriaki Kentriki Archi
      
         Alperes: GA
      
         Az előzetes döntéshozatalra előterjesztett kérdések
      
      
                  1)
               
               
                  Az európai elfogatóparancsot a saját nemzeti joga alapján kibocsátó ügyésznek a végrehajtó hatalomtól való függetlensége értékelhető-e a nemzeti jogrendszeren belül betöltött szerepe alapján? Ellenkező esetben melyek azok a szempontok, amelyek alapján a végrehajtó hatalomtól való függetlenségét értékelni kell?
               
            
                  2)
               
               
                  Hamburg ügyésze, aki a német jogszabály szerint a végrehajtó és nem a bírói hatalom részét képezi, az igazságügyi minisztérium hierarchikus szervezetébe illeszkedik, és köteles vádat emelni a bűncselekmény elkövetőjével szemben, ha azt szükségesnek ítéli az eset valamennyi terhelő és mentő körülményének értékelését követően, olyan kellően független hatóságnak tekinthető-e, amely részt vesz a büntető igazságszolgáltatásban, és így az európai elfogatóparancsról és a tagállamok közötti átadási eljárásokról szóló, 2002. június 13-i kerethatározat (1) 6. cikkének (1) bekezdése értelmében vett „igazságügyi hatóságnak” minősül?
               
            
                  3)
               
               
                  Igenlő válasz estén Hamburg ügyészének funkcionálisan is a végrehajtó hatalomtól függetlennek kell-e lennie bármely általa vizsgált ügy tekintetében, és milyen szempontok alapján kell e funkcionális függetlenséget értékelni?
               
            
                  4)
               
               
                  A kerethatározat 6. cikkének (1) bekezdése értelmében vett „igazságügyi hatósági határozatnak” minősül-e a kerethatározat 1. cikkének (2) bekezdésében foglalt kölcsönös elismerés elvével összhangban a Hamburg ügyésze által kibocsátott európai elfogatóparancs, amely a német jogszabály alapján nem tartozik közvetlenül a bírósági felülvizsgálat hatálya alá, hanem csak másodlagosan, a letartóztatásra vonatkozóan a Schengeni Információs Rendszerbe (SIS) felvett jelzés megtámadása útján?
               
            
         (1)  Az európai elfogatóparancsról és a tagállamok közötti átadási eljárásokról szóló, 2002. június 13-i 2002/584/IB tanácsi kerethatározat (HL 2002. L 190., 1. o.; magyar nyelvű különkiadás: 19. fejezet, 6. kötet, 34. o.)